Medlemsnyt+april+2011

Kære X, foråret er kommet, og det fejrer vi med et nyhedsbrev fra dit fødevarefællesskab med både vigtig info, nyt om kommende arrangementer og mere endnu! God fornøjelse! **Støt din lokale KBHFF-afdeling** Fødevarefællesskabet har nu fire lokalafdelinger på @Nørrebro, @Nordvest , @Vesterbro og @Amager - og der er flere på vej på Amagerbro , i @Vanløse og på @Østerbro. I alt har vi nu over 1500 medlemmer fordelt på disse afdelinger, men langt de fleste - ca. 1200 medlemmer - er stadig tilknyttet Nørrebro. Det betyder, at selvom en del af disse medlemmer nu har fået en ny lokalafdeling tættere på hvor de bor, så henterde stadig henter grøntsager og tager vagter på Nørrebro. Derfor vil vi fra kollektivgruppen gerne opfordre disse medlemmer til at overveje at flytte til deres nye og mere lokale lokalafdeling - dels for at støtte og styrke den nye lokalafdeling, og dels for at mindske presset på butikken i Korsgade, hvor der til tider kan være meget travlt i åbningstiden.

I den forbindelse vil vi også understrege, at man som medlem af fødevarefællesskabet kun kan være tilknyttet een lokalafdeling af KBHFF. Det er i din lokalafdeling, at du tager dine vagter og henter dine grøntsager.
 * Du kan kun være tilknyttet een lokalafdeling ad gangen**

Dette er nødvendigt både administrativt og organisatorisk for at kunne få et klart overblik over, hvor medlemmerne er aktive, og hvor de henter deres grøntsager. Hvis du flytter, eller hvis der åbner en ny lokalafdeling tættere på hvor du bor, kan du flytte dit medlemskab til en anden lokalafdeling ved at “melde flytning” til den afdeling du ønsker at blive overflyttet til.

Som medlem er KBHFF har vi alle forpligtet os på at lægge tre timers arbejde i fællesskabet om måneden, men der er nogen vagter, der er sværere at få afsat end andre. Det er især vigtigt at melde sig på lærlinge-vagterne i butikkerne, så vi kan få opbygget en stor gruppe af medlemmer, der kan tage mestervagter og være med til at åbne og lukke butikkerne. Dette gælder i alle lokalafdelingerne, så skriv dig op allerede i dag !
 * Husk at melde dig på en (lærlinge)vagt**

**Kommende arrangementer** ** Tema-aften om biodynamik **  Biodynamiske produkter er økologiske, men de er mere end det. Biodynamiske landmænd arbejder ud fra et holistisk syn på naturens rytmer, livskræfter i jord og planter og forbrugernes sundhed. Kom og mød Klaus Loehr-Petersen fra Foreningen for Biodynamisk Jordbrug **onsdag d. 13. april kl 18:30-20:30** i Ungdomshuset på Dortheavej 61 i KBH NV og hør hvad der er forskellen mellem økologisk og biodynamisk dyrkning. Det er også en god anledning for resten af fællesskabet til at se KBHff NVs lokaler og få en kop kaffe med kage (bagt og brygget af dem, der melder sig på tjanserne - skriv dig på her !) **Gårdbesøg: Skal KBHFF have sin egen køkkenhave?**  Fødevarefællesskabet har fået tilbud om at overtage et autoriseret stykke Ø-jord, 1½ td land, ca 30 minutters kørsel nord for København. Ejeren - Stig Nørgaard - er en ældre mand, der synes det er blevet uoverkommeligt at dyrke det. Jorden har været drevet økologisk i 10 år og der er ingen bopælspligt. Jorden er klar til at dyrke så hvis der skal grønsager i denne sæson skal det snart i gang. Kunne det være et projekt for KBHFF eller nogle af medlemmerne på egen hånd? Vi tager på gårdbesøg hos Stig **søndag den 17. april kl. 14**. Adressen er Kongevejen 106, Lønholt v/Fredensborg. Tilmelding her. På gårdbesøget tager vi en snak med Stig om vilkårene. Det forudsætter helt klart en engageret gruppe mennesker - gerne med en vis erfaring indenfor økologisk dyrkning. **Debataften: Er det forsvarligt at aftage varer fra fængsler?** Tidligere i år har Indkøbsgruppen indkøbt krydderurter i posen dyrket i gartneriet tilknyttet det åbne fængsel Søbysøgård. Dette foranledigede en diskussion på forummet, som vi nu tager videre og diskuterer ved et debatarrangement for hele fødevarefællesskabet. Til lejligheden har vi bl.a. inviteret en tidligere indsat og en sociolog/fængselsforsker, der vil holde oplæg og nuancere debatten. Mødet finder sted **torsdag den 28. april 2011 kl. 19.30-21** i Folkets hus.Huset er åbent fra kl. 19 hvor der vil være kaffe, the og noget til. Der vil komme et mere uddybende oplæg til arrangementet på hjemmesiden inden længe.Vi ser frem til en spændende diskussion. Vel mødt!

**Vær med til at arrangere fællesskabets sommerfest!** Sæt et kryds i kalenderen d. 4 juni, for der holder vi fest for hele fødefællesskabet i Folkets Hus på Nørrebro. Vi skal bruge et stort crew til at få stablet festen på benene, så hvis du vil hjælpe med at holde styr på herlighederne, så meld dig lige til med det samme! Crewet samles til et super-hyggeligt planlægningsmøde torsdag d. 5 maj. Vi ses! **Og de korte nyheder...** **KBHFF i Politiken** Søndag d. 27. marts var der en tre-siders artikel om fødevarefællesskabet i Politikens mad-tillæg. Du kan også se dette og tidligere omtale af fødevarefællesskabet i medierne på hjemmesiden.
 * Medlemsmøde i maj**  Årets andet af i alt fire årlige medlemsmøder for hele fødevarefællesskabet finder sted **torsdag d. 26. maj** ** fra 19.30-21.30 **, så book datoen allerede nu! Medlemsmødet afholdes i loungen på Oehlenschlægergades skole, Oehlenschlægergade 55-57, København V.   Inden mødet er der info-arrangement for nye medlemmer fra kl 18-19. Der vil være kaffe & kage, bagt af medlemmerne hjemmefra. Dagsorden følger så snart det hele er på plads. Hvis du har emner, som du gerne vil have til diskussion på medlemsmødet, så skriv til kollektivgruppen på info@kbhff.dk

Det er blevet agurketid i fødevarefællesskabet. Læs Mettes lille reportage fra gartneriet Lykkesholm, der har leveret årets første agurker til KBHFF. Hvis du vil vide mere om baggrunden for, at der er drivhus-agurker i posen, så sørg for at læse kommentar-sporet, hvor baggrunden foldes yderligere ud.
 * Agurketid i KBHFF**

Dorthe Nielsen er studerende på TekSam på Roskilde Universitet, og er i færd med at skrive speciale om KBHFF, Hun undersøger i den forbindelse, hvad det er, der gør KBHFF attraktivt for medlemmer og samarbejdspartnere. I vil derfor kunne møde Dorthe til forskellige møder og arrangementer men også i onsdagen nede i butikken i Korsgade, da hun selv er medlem på Nørrebro. Hvis du har spørgsmål, skal du være velkommen til at kontakte Dorthe pr. mail på nielsendorthe@yahoo.dk.
 * Feltarbejde i Fødevarefællesskabet**

kærlig hilsen, dit fødevarefællesskab -- kbhff.dkinfo@kbhff.dk